Ehdotus neuvoston asetus yhteisen kalastuspolitiikan alalla annettujen 14 vanhentuneen asetuksen kumoamisesta /* KOM/2009/0089 lopull. - CNS 2009/0024 */





[pic] | EUROOPAN YHTEISÖJEN KOMISSIO | Bryssel 27.2.2009 KOM(2009) 89 lopullinen 2009/0024 (CNS) Ehdotus NEUVOSTON ASETUS yhteisen kalastuspolitiikan alalla annettujen 14 vanhentuneen asetuksen kumoamisesta (komission esittämä) PERUSTELUT Komissio on käynnistänyt aloitteen, jonka tavoitteena on päivittää ja yksinkertaistaa yhteisön säännöstöä[1] sääntelyn parantamista koskevan ohjelman yhteydessä. Yksi tärkeimmistä toimista liittyy voimassa olevan säännöstön tunnistamiseen tarkastelemalla voimassa olevan lainsäädännön hakemistossa lueteltuja säädöksiä. Kun tarkastelussa käy ilmi, ettei virallisesti voimassa olevia säädöksiä enää sovelleta aktiivisesti, komissio kumoaa kyseiset säädökset virallisella komission säädöksellä, ehdotuksella neuvoston säädökseksi tai tunnustamalla ne virallisesti vanhentuneiksi sen mukaan, mikä menettely on asianmukainen selkeyden ja oikeusvarmuuden kannalta katsottuna. Yhteisen kalastuspolitiikan alalla annettujen vanhentuneiden säädösten kumoaminen sisältyy yksinkertaistamisohjelmaan, joka hyväksyttiin sääntely-ympäristön yksinkertaistamista koskevan komission strategian täytäntöönpanon yhteydessä (asiakirja KOM(2008) 712, vuoden 2009 komission lainsäädäntö- ja työohjelman liite). Hyväksyessään yhteisen kalastuspolitiikan yksinkertaistamista ja parantamista koskevan vuosien 2006–2008 toimintasuunnitelman komissio sitoutui erityisesti tarkastelemaan tähän politiikkaan liittyvää yhteisön lainsäädäntöä[2]. Tarkastelussa kävi ilmi, että useat neuvoston antamat säädökset ovat todellakin vanhentuneet, vaikka ne ovat edelleen virallisesti voimassa. Jotta nämä säädökset voidaan poistaa sovellettavasta säännöstöstä, tarvitaan virallinen neuvoston säädös, joka on lajiltaan samanlainen kuin kumottava säädös (eli päätös, asetus ja direktiivi). Koska kumottavia direktiivejä on vain yksi ja se on lajiltaan lähellä päätöstä, se sisällytetään päätösten kumoamisesta tehtävään ehdotukseen. Toiseen ehdotukseen on koottu neuvoston asetukset, jotka olisi myös kumottava vanhentumisen vuoksi. Vanhentuneiden säännösten luetteloja koskevien neuvoston ja komission säädösten hyväksymisen myötä voimassa olevan yhteisön lainsäädännön luettelossa näkyvät ainoastaan sovellettavat säädökset, mikä puolestaan tekee yhteisön lainsäädännöstä selkeämpää, helpommin ymmärrettävää ja ajantasaisempaa. 2009/0024 (CNS) Ehdotus NEUVOSTON ASETUS yhteisen kalastuspolitiikan alalla annettujen 14 vanhentuneen asetuksen kumoamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 37 artiklan, ottaa huomioon Espanjan ja Portugalin liittymisasiakirjan ja erityisesti sen 162 artiklan, 163 artiklan 3 kohdan, 164 artiklan 4 kohdan, 165 artiklan 8 kohdan, 171 artiklan, 349 artiklan 5 kohdan, 350 artiklan, 351 artiklan 5 kohdan, 352 artiklan 9 kohdan ja 358 artiklan, ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002[3] ja erityisesti sen 20 artiklan, ottaa huomioon komission ehdotuksen, ottaa huomioon Euroopan parlamentin lausunnon, sekä katsoo seuraavaa: (1) Yhteisön lainsäädännön avoimuuden lisääminen on olennainen osa parempaa lainsäädäntöstrategiaa, jota yhteisön toimielimet soveltavat. Sen vuoksi on aiheellista poistaa sovellettavasta lainsäädännöstä säädökset, joilla ei ole enää todellista vaikutusta. (2) Seuraavat yhteisen kalastuspolitiikan alaan liittyvät asetukset ovat vanhentuneet, vaikka ne muodollisesti ovatkin vielä voimassa: - Neuvoston asetus (ETY) N:o 31/83, annettu 21 päivänä joulukuuta 1982, väliaikaisesta yhteisestä toimenpiteestä rannikoiden kalastusteollisuuden ja vesiviljelyn rakenneuudistuksen toteuttamiseksi[4] (Suomenkielistä toisintoa ei ole saatavilla). Kyseisen asetuksen oikeusvaikutukset ovat lakanneet, sillä se koski investointihankkeiden yhteisön rahoitusta vuonna 1982; - Neuvoston asetus (ETY) N:o 3117/85, annettu 4 päivänä marraskuuta 1985, sardiinien tasaushyvitysten myöntämistä koskevista yleisistä säännöistä[5]. Kyseisen asetuksen oikeusvaikutukset ovat lakanneet, sillä sitä sovellettiin Espanjan liittymistä Euroopan yhteisöihin seuranneen siirtymäkauden aikana; - Neuvoston asetus (ETY) N:o 3781/85, annettu 31 päivänä joulukuuta 1985, taloudellisia toimijoita, jotka eivät noudata Espanjan ja Portugalin liittymisasiakirjassa säädettyjä kalastustoimintaa koskevia tiettyjä säännöksiä, koskevista toimenpiteistä[6]. Kyseisen asetuksen oikeusvaikutukset ovat lakanneet, sillä sitä sovellettiin Espanjan liittymistä Euroopan yhteisöihin seuranneen siirtymäkauden aikana; - Neuvoston asetus (ETY) N:o 3252/87, annettu 19 päivänä lokakuuta 1987, kalatalouden tutkimuksen yhteensovittamisesta ja edistämisestä[7]. Kyseisen asetuksen oikeusvaikutukset ovat lakanneet, sillä asia kuuluu nykyään kalatalousalan tietojen keruuta, hallintaa ja käyttöä koskevista yhteisön puitteista sekä yhteistä kalastuspolitiikkaa koskevien tieteellisten lausuntojen tukemisesta annetun neuvoston asetuksen (EY) N:o 199/2008[8] soveltamisalaan; - Neuvoston asetus (ETY) N:o 3571/90, annettu 4 päivänä joulukuuta 1990, tiettyjen yhteisen kalastuspolitiikan täytäntöönpanoon liittyvien toimenpiteiden vahvistamisesta entisessä Saksan demokraattisessa tasavallassa[9] (Suomenkielistä toisintoa ei ole saatavilla). Kyseisen asetuksen oikeusvaikutukset ovat lakanneet, sillä sitä sovellettiin Saksan yhdistymistä seuranneen siirtymäkauden aikana; - Neuvoston asetus (ETY) N:o 3499/91, annettu 28 päivänä marraskuuta 1991, yhteisön tarjoamista puitteista Välimeren kalavarojen säilyttämiseen ja hallintoon liittyville tutkimuksille ja mallihankkeille[10]. Kyseisen asetuksen oikeusvaikutukset ovat lakanneet, sillä asia kuuluu nykyään kalavarojen kestävää hyödyntämistä koskevista hoitotoimenpiteistä Välimerellä, asetuksen (ETY) N:o 2847/93 muuttamisesta ja asetuksen (EY) N:o 1626/94 kumoamisesta annetun neuvoston asetuksen (EY) N:o 1967/2006[11] soveltamisalaan; - Neuvoston asetus (ETY) N:o 1275/94, annettu 30 päivänä toukokuuta 1994, Espanjan ja Portugalin liittymisasiakirjan kalastusta koskevissa luvuissa määrättyä järjestelmää koskevista mukautuksista[12]. Kyseisen asetuksen oikeusvaikutukset ovat lakanneet, sillä sitä sovellettiin Espanjan liittymistä Euroopan yhteisöihin seuranneen siirtymäkauden aikana; - Neuvoston asetus (EY) N:o 1448/1999, annettu 24 päivänä kesäkuuta 1999, tietyn Välimerellä harjoitettavan kalastuksen hallintoa koskevista siirtymäkauden toimenpiteistä ja asetuksen (EY) N:o 1626/94 muuttamisesta[13]. Kyseisen asetuksen oikeusvaikutukset ovat lakanneet, sillä asia kuuluu nykyään asetuksen (EY) N:o 1967/2006 soveltamisalaan; - Neuvoston asetus (EY) N:o 300/2001, annettu 14 päivänä helmikuuta 2001, vuonna 2001 sovellettavista toimenpiteistä turskakannan elvyttämiseksi Irlanninmerellä (ICES-alue VII a)[14]. Kyseisen asetuksen oikeusvaikutukset ovat lakanneet, sillä sen voimassaoloaika on jo päättynyt; - Neuvoston asetus (EY) N:o 2561/2001, annettu 17 päivänä joulukuuta 2001, vuoteen 1999 asti Marokon kalastussopimuksen alaisina olleiden alusten ja kalastajien toimintasuunnan muuttamisen edistämisestä[15]. Kyseisen asetuksen oikeusvaikutukset ovat lakanneet, sillä kansalliset alusten toimintasuunnan muuttamista koskevat suunnitelmat ovat päättyneet. - Neuvoston asetus (EY) N:o 2341/2002, annettu 20 päivänä joulukuuta 2002, yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2003[16]. Kyseisen asetuksen oikeusvaikutukset ovat lakanneet, sillä se kattoi kalastustoimet vuonna 2003; - Neuvoston asetus (EY) N:o 2372/2002, annettu 20 päivänä joulukuuta 2002, erityistoimenpiteistä korvauksen myöntämiseksi Espanjan kalastus-, simpukanviljely- ja vesiviljelyaloille Prestige-säiliöaluksen öljyvuotojen vuoksi[17]. Kyseisen asetuksen oikeusvaikutukset ovat lakanneet, sillä kansallinen korvausohjelma on päättynyt; - Neuvoston asetus (EY) N:o 2287/2003, annettu 19 päivänä joulukuuta 2003, yhteisön vesialueilla ja yhteisön aluksiin sellaisilla muilla vesialueilla, joilla pyyntirajoitukset ovat tarpeen, sovellettavien eräiden kalakantojen ja kalakantaryhmien kalastusmahdollisuuksien ja niihin liittyvien edellytysten vahvistamisesta vuodeksi 2004[18]. Kyseisen asetuksen oikeusvaikutukset ovat lakanneet, sillä se kattoi kalastustoimet vuonna 2004; - Neuvoston asetus (EY) N:o 52/2006, annettu 22 päivänä joulukuuta 2005, eräiden kalakantojen ja kalakantaryhmien Itämerellä sovellettavien kalastusmahdollisuuksien ja niihin liittyvien edellytysten vahvistamisesta vuodeksi 2006[19]. Kyseisen asetuksen oikeusvaikutukset ovat lakanneet, sillä se kattoi kalastustoimet vuonna 2006. (3) Oikeusvarmuuden ja oikeudellisen selkeyden vuoksi kyseiset vanhentuneet asetukset olisi kumottava. ON ANTANUT TÄMÄN ASETUKSEN: 1 artikla Kumottavat asetukset Kumotaan asetukset (ETY) N:o 31/83, (ETY) N:o 3117/85, (ETY) N:o 3781/85, (ETY) N:o 3252/87, (ETY) N:o 3571/90, (EY) N:o 3499/91, (EY) N:o 1275/94, (EY) N:o 1448/99, (EY) N:o 300/2001, (EY) N:o 2561/2001, (EY) N:o 2341/2002, (EY) N:o 2372/2002, (EY) N:o 2287/2003 ja (EY) N:o 52/2006. 2 artikla Voimaantulo Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä . Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Neuvoston puolesta [1] KOM(2003) 71. [2] KOM(2005) 647. [3] EYVL L 358, 31.12.2002, s .59. [4] EYVL L 5, 7.1.1983, s. 1. [5] EYVL L 297, 9.11.1985, s. 1. [6] EYVL L 363, 31.12.1985, s. 26. [7] EYVL L 314, 4.11.1987, s.17. [8] EUVL L 60, 5.3.2008, s. 1. [9] EYVL L 353, 17.12.1990, s. 10. [10] EYVL L 331, 3.12.1991, s. 1. [11] EUVL L 409, 30.12.2006, s. 11. [12] EYVL L 140, 3.6.1994, s. 1. [13] EYVL L 167, 2.7.1999, s. 7. [14] EYVL L 44, 15.2.2001, s. 12. [15] EYVL L 344, 28.12.2001, s. 17. [16] EYVL L 356, 31.12.2002, s. 12. [17] EYVL L 358, 31.12.2002, s. 81. [18] EUVL L 344, 31.12.2003, s. 1. [19] EUVL L 16, 20.1.2006, s. 184.